SARLNUUS SONDAG 14 OKTOBER 2007 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of dmv. Echolink deur ZS6FCOS te luister, 
besoek www.sarl.org.za, klik op ARMI en volg die koppelings soos aangedui. 


Hierdie, en vorige bulletins, kan ook van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is Johan, ZSGJPN, vanuit Pretoria met herleidings op 
51,400, 10,135, 7,066 en 3,695 MHZ asook 438,825 en 1 297 MHGz in die Preto- 
riagebied. (Ander nuuslesers verander soos toepaslik). 


In die nuus vandag; 

MOENIE DIE OSL-BURO LAAT VERSTOP RAAK MET JOU KAARTE NIE 
KAN U 'N SARL/HMO-BAKEN HUISVES? 

NOG `N HERINNERING AAN LEDE WAT NOGNIE HERNU HET NIE 


KLUBS GENOOI OM STREEKSEKSAMENSENTRUMS TE WORD VIR ZU- 
EKSAMENS 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


MOENIE DIE OSL-BURO LAAT VERSTOP RAAK MET JOU KAARTE NIE 


Hierdie is n dringende versoek aan lede van die SARL om asseblief nie die @SL- 
Buro te laat verstop raak met jou inkomende @SL-kaarte nie. Stuur n self- 
geadresseerde en gefrankeerde koevert aan die @OSL-Buro sodat kaarte gereëld 
aangestuur kan word. Neem asseblief noukeurig kennis van die volgende. Indien 
u n DL-koevert stuur is n standaardposseel voldoende. n DI-koevert kan tot 
10 kaarte bevat. Indien u n ywerige DXer is, stuur n groter koevert. Die 
vereiste posgeld is as volg: Vir n B5-koevert, ook bekend as C5, is posgeld 
R3,90. Vir n B4-koevert, ook bekend as A4, beloop posgeld R4,89. Onthou dat 
posgeld op 1 April jaarliks verhoog, so, indien u verlang om maandeliks kaarte 
te ontvang, moet u in April elke jaar 12 koeverte instuur, of anders soos nodig. 
Na April elke jaar kan ou koeverte nie meer gebruik word nie weens onvoldoende 
posgeld. 


Die OSL-buro is deel van die dienste wat lede ontvang. Die uitgaande @SL-diens 
is slegs aan SARL-lede beskikbaar. 


Die adres van die @OSL-buro is SARL @OSL-Buro, Posbus 1721, STRUBENSVALLEI 
1735. 


KAN U 'N SARL/HMO-BAKEN HUISVES? 


Radioamateurs word benodig om bakens in of naby verskeie plattelande dorpe 
te huisves. Indien u in een van die volgene areas woon, oorweeg asseblief om by 
die bakenprojek aan te sluit. 


Swellendam, Weskaap; Lamberts Bay / Graafwater, Weskaap; @ueenstown, 
Ooskaap; Umtata, Ooskaap; Sutherland, Noordkaap; Pofadder, Noordkaap; 
Kenhardt, Noordkaap; Kokstad, KwaZulu Natal; Louwsburg / Vryheid, 
KwaZulu Natal; Mmbatho, Noordwes; Klerksdorp, Noordwes; Bothaville, 
Vrystaat. 


Om te kwalifiseer om een van die bakens te huisves moet u n gelisensieerde 
amateur en n SARL-lid wees. Stuur asseblief e-pos aan Lee-Anne, ZS2LAW, 
by beacon@hmo.ac.za indien u wil deelneem aan hierdie projek. Daar is geen 
koste aan verbonde nie aangesien die baken kosteloos veskaf word met antenna, 
kragbron en weerligbeskerming ingesluit. 


Hierdie bakendiens sal waardevol wees om werklike intydse voortplant- 
ingstoestande te bevestig vir navorsing en voorspelling van ionosferiese 
toestande. Die Ruimtefisikagroep van die HMO sluit n aktiewe ionosferiese 
komponent in en verskaf ionosferiese data vir ruimteweervoorspelllings, wat 
HF-voortplantingsvoorspellings insluit. Die HMO het onlangs die Ruimteweer 
Streekswaarskuwingsentrum vir Afrika geword, wat onder andere die verskaffing 
van HEF-voortplantingsvoorspellings insluit. 


n Aantal vrywillige radioamateurs sal bakens by hul stasies huisves. n Sentrale 
databasis sal onderhou word wat n rekord van elke baken, die amateur wat dit 
huisves, sowel as die baken se tydgleuf sal bevat. n Toetsbaken is reeds vanaf 
die Krugersdorparea in werking. Luister daarna op 7 (23kHrz. Verdere inligting 
en nuttige skakels is op www.sarl.org.za beskikbaar. 


NOG `N HERINNERING AAN LEDE WAT NOGNIE HERNU HET NIE 


Soos verlede week berig, is ledegeldfakture in Juniemaand gepos, met opvol- 
gherinnerings in Augustus en September. Indien u nognie u lidmaatskap hernu 
het nie, doen dit asseblief so gou as moontlik. Lede wat nognie hul ledegeld teen 
die einde van Oktober betaal het nie, sal nie langer Radio ZS ontvang nie of toe- 
gang to die slegs-vir-lede deel van die SARL webwerf hê nie. Jou lidmaatskap is 
belangrik vir amateurradio: dit is ons gesamentlike stem deur die SARL, die Na- 
sionale Liggaam vir Amateurradio, wat sterk en verteeenwordigend moet wees. 
Jou lidmaatskap maak die verskil. Indien u nognie n lid is nie, is dit nooit te 
laat om aan te sluit nie. Aansoekvorms is beskikbaar by www.sarl.org.za. 


KLUBS GENOOI OM STREEKSEKSAMENSENTRUMS TE WORD VIR ZU- 
EKSAMENS 


Klubs ge-affilieer by die SARL word genooi om ZU-streekseksamensentrums 
te word. Na registrasie mag n klub so gereëld as nodig eksamens vir die in- 
treevlaklisensie reël. Volledige besonderhede is op die slegs-vir-lede deel van 
die SARL-webwerf beskikbaar. Besoek www.sarl.org.za, klik op die “member” 
skakel links bo op die tuisblad en voeg jou roepsein en wagwoord in. Die huidige 


reëling om n nasionale eksamen vir alle klasse twee maal per jaar te hou bly 
onveranderd. 


CO HOU KOERS OP SATURDAG DIE 20STE OKTOBER 


CO Hou Koers, Die Voortrekkers se jaarlikse radiokommunikasiedag, vind op 
Saterdag die 20ste Oktober plaas. Daar is reeds meer as vyftien stasies wat 
landswyd aktief gaan wees. Ondersteun asseblief hierdie aksie en staan `n paar 
minute af om met die entoesiastiese jongklomp te gesels! Alle kontakte word 
verwelkom en `n spesiale OSL-kaart is beskikbaar. 


As jy ondersteuning aan `n plaaslike Voortrekkerkommando kan lewer, kontak 
asseblief vir Gerhard, ZS6GSC, by gerjan@absamail.co.za of Andries, ZS6VL, 
by andries.visagie@natref.com. Die jongste inligting sal op die forums van die 
SARL-webtuiste gepubliseer word. 


KLUBNUUS 


Die Pretoria Amateurradioklub het op Saterdag 29 September hul 77ste AJV 
gehou. Die Almero du Pisani is as Voorsitter verkies met die volgende lede op 
die komitee: Johan de Bruyn, ZS6JHB; Richard Peer, ZS6UK; Craig Syming- 
ton, ZS6ORH; Pierre Holtzhausen, ZS6PJH. Geko-opteerde komiteelede is: Gra- 
ham Reid, ZR6GJR; Johann de Beer, ZR6YV; Johan Lehman, ZS6JPL; Hans 
Kappetijn, ZS6KR; Willie Greyling, ZR6OWGR; Roy Newton, ZS6XN; Tjerk 
Lammers, ZS6P; Andre van Tonder, ZS6BRGC; Molly Peer, ZR6MOL; Doreen 
de Bruyn, ZR6DDB; Thobile Koni, 4S6TDK. 


Baie dankie aan die uitgaande komiteelede en welkom aan die nuwe komitee. 


Die Midlands Amateurradioklub beplan om op Saturdag, 13 Oktober om (09:00, 
n kursus van tien weke in basiese elektronika te begin. Dit sal in die klubhuis, 
by die Natal Carbineers Drill Hall, in Geerestraat, Pietermaritzburg plaasvind. 
Hierdie plan is wyd in die plaaslike pers geadverteer. Studente sal R80 vir die 
volledige kursus betaal, wat n gratis kursushandboek insluit. 


Belangstellendes moet vir Bert Cornell, ZS5MO, kontak op telefoonnommer (033 
344 3659. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak baie 
laag sal wees. Die verwagte geomagnetiese veld sal stil wees behalwe gedurende 
17 tot 20 Oktober wanneer lae stormvlakke verwag word. Die verwagte effek- 
tiewe sonvlektelling sal gedurende die komende week minder as 5 wees. Met 
somer in die lug is die DX-toestande ook gelukkig bietjie meer rooskleurig. Dit 
is nou te sê as daar genoeg elektriesiteit beskikbaar is om 'n HF-stel van krag 
te voorsien! 


15 m en 20 m is die beste keuse vir DX met moontlike 15 en 20 m-openinge vanaf 
14:00 SAT na Indië. Daar is `n moontlikheid van 20 m-openinge na Australië 
vanaf 06:00. Vanaf ongeveer 15:00 is daar moontlike 15 en 20 m-openinge na, 


Europa. 10 m kan mens ook dalk gedurende die tydperk verras. Vanaf ongeveer 
18:00 is daar moontlike 15 en 80 m-openinge na die VSA. 


Vir die morsekode- en digitale entoesiaste sal dit lonend wees om 10 MHZz te 
monitor. 


Plaaslik gaan toestande gedurende die dag op 40 m goed wees en selfs 30 m 
behoort goed oor die langer afstande te werk. Verder is dit nou weer die tyd om 
saans kontakte te maak vir jou 80 m WAZS toekenning. 


Onthou dat hierdie net `n voorspelling is en dat HF jou steeds kan verras. Skakel 
jou stel aan,luister en roep ook CO om seker te maak dat jy deel van die op- 
winding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


13 Oktober - Midlands Amateur Radio Klub se Basiese elektronika kursus be- 
gin; 18 Oktober - Klas A RAE; 20 Oktober - Kommentaar oor SARL 2008 
Kompetisiehandboek moet ingestuur wees; 20 Oktober CG@ Hou Koers; 20 en 
21 Oktober - JOTA en JOTI. 


Sarlnuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(82, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


'n Voorspoedige week word aan almal toegewens, 73. 


